ddrg/super_eurlex huggingface dataset:
(2)

Izvedbeni sklep Komisije 2014/88/EU (2) je prepovedal uvoz v Unijo živil, ki vsebujejo ali so sestavljena iz betelovih listov, iz Bangladeša do 31. julija 2014. Sprejet je bil zaradi velikega števila obvestil, poslanih prek sistema hitrega obveščanja za živila in krmo (RASFF) zaradi ugotovljene prisotnosti različnih sevov salmonele, vključno s Salmonella typhimurium, v živilih, ki vsebujejo ali so sestavljena iz betelovih listov. Sev Salmonella typhimurium je drugi najpogosteje sporočeni serotip pri obolenjih ljudi in ugotovljena je bila visoka razširjenost navedenega seva v živilih, ki vsebujejo ali so sestavljena iz betelovih listov (Piper betle), iz Bangladeša. Združeno kraljestvo je od leta 2011 poročalo o več izbruhih zastrupitve s salmonelo iz betelovih listov.
(2)

V Sklepu 2014/486/SZVP, kakor je bil spremenjen s Sklepom (SZVP) 2015/2249 (2), sta za EUAM Ukraine določena referenčni znesek do 30. novembra 2016 in mandat do 30. novembra 2017.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), 2015/190 (2) in 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Ana OLLO HUALDE je s Sklepom Sveta (EU) 2015/1792 (4) z dne 5. oktobra 2015 kot nadomestna članica zamenjala Juana Luísa SÁNCHEZA DE MUNIÁINA LACASO.
(18)

vstavita se naslednja člena: „Člen 15a Točka (d) člena 15(1) se ne uporablja za sredstva, drugo finančno premoženje in gospodarske vire, ki so potrebni za izvajanje dejavnosti misij DLRK pri Združenih narodih in njihovih specializiranih agencijah in povezanih organizacijah ali drugih diplomatskih in konzularnih predstavništev DLRK, prav tako ne za sredstva, drugo finančno premoženje in gospodarske vire, glede katerih Odbor za sankcije za vsak primer posebej vnaprej ugotovi, da so potrebni za zagotavljanje humanitarne pomoči, denuklearizacijo ali vse druge namene, združljive s cilji RVSZN 2270 (2016). Člen 15b 1. Predstavništva subjektov iz Priloge I se zaprejo. 2. Prepovedana je neposredna ali posredna udeležba v skupnih podjetjih ali kakršnih koli drugih poslovnih dogovorih s strani subjektov s seznama v Prilogi I ter oseb ali subjektov, ki delujejo v njihovem imenu.“;
(3)

Svet je 5. junija 2015 sprejel Sklep (SZVP) 2015/876 (3), v katerem je med drugim določeno, da bi bilo treba v zvezi z dvema od navedenih štirih oseb uporabo omejevalnih ukrepov podaljšati do 6. marca 2016, v zvezi z eno od navedenih oseb pa do 6. oktobra 2015. Svet je 5. oktobra 2015 sprejel Sklep (SZVP) 2015/1781 (4), v katerem je določeno, da bi bilo treba za to osebo uporabo omejevalnih ukrepov podaljšati do 6. marca 2016.
(4)

Zato je Svet s sklepom z dne 22. decembra 2009 (2) v upravni odbor imenoval tri člane in tri namestnike za obdobje šestih let, dva člana in dva namestnika pa za obdobje štirih let od 28. januarja 2010. Nadalje je Svet s sklepom z dne 15. novembra 2013 (3) v upravni odbor imenoval dva člana in tri namestnike za obdobje štirih let od 28. januarja 2014.
(3)

Poljska je vlogo za uporabo sredstev ESPG v zvezi z odpuščanjem presežnih delavcev v podjetju Zachem ter pri dveh dobaviteljih in proizvajalcih v poproizvodni fazi predložila 9. oktobra 2013 in jo dopolnila z dodatnimi informacijami do vključno 16. junija 2014. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 115 205 EUR.
(1)

Evropski sklad za prilagoditev globalizaciji (ESPG) je bil ustanovljen za podporo presežnim delavcem in samozaposlenim, ki so bili odpuščeni oziroma so prenehali opravljati dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, ter za pomoč pri njihovi ponovni vključitvi na trg dela.
(3)

V obsegu, v katerem Protokol iz leta 2014 h Konvenciji Mednarodne organizacije dela o prisilnem ali obveznem delu iz leta 1930 (v nadaljnjem besedilu: Protokol) ureja področje zaščite žrtev kaznivih dejanj, ki ga ureja člen 82(2) Pogodbe o delovanju Evropske unije (PDEU), je Unija že sprejela skupna pravila, ki v veliki meri urejajo to področje, zlasti z Direktivo 2011/36/EU Evropskega parlamenta in Sveta (1) in Direktivo 2012/29/EU Evropskega parlamenta in Sveta (2). Protokol lahko vpliva na navedena skupna pravila.
BAT 5.

Najboljša razpoložljiva tehnika za preprečevanje emisij v tla in podtalnico je uporaba spodaj navedenih tehnik. I. Natovarjanje in raztovarjanje smol in drugih pomožnih materialov samo na za to določenih območjih, ki so zaščitena pred odtekanjem razlitij/razlitih snovi. II. Med čakanjem na odstranitev se ves material zbere in skladišči na za to določenih območjih, ki so zaščitena pred odtekanjem razlitij/razlitih snovi. III. Vsi zbiralniki črpalk ali drugi objekti vmesnega skladiščenja, iz katerih je mogoče razlitje, se opremijo z alarmi, ki se sprožijo ob visoki gladini tekočine. IV. Vzpostavitev in izvajanje programa za testiranje in preglede rezervoarjev in cevovodov, po katerih se vodijo smole, aditivi in smolne mešanice. V. Izvajanje pregledov za odkrivanje puščanja na vseh prirobnicah in ventilih na ceveh, ki se uporabljajo za prenos materialov, ki niso voda in les; vodenje zapisnikov o teh pregledih. VI. Zagotovitev sistema zadrževanja za zbiranje uhajanj iz prirobnic in ventilov na ceveh, ki se uporabljajo za prenos materialov, ki niso voda in les, razen če ni konstrukcija prirobnic ali ventilov tehnično neprepustna. VII. Zagotovitev ustrezne zaloge plavajočih pregrad in primernega absorpcijskega materiala. VIII. Izogibanje uporabi podzemnih cevnih sistemov za prenos snovi, ki niso voda in les. IX. Zbiranje in varna odstranitev vse vode pri gašenju požarov. X. Izgradnja neprepustnega dna v zadrževalnih bazenih za padavinsko vodo, ki odteka s površin zunanjih območij skladiščenja lesa.
(1)

Svet je 21. oktobra 2013 Komisijo pooblastil, da začne pogajanja za sklenitev Sporazuma o nadaljnjem delovanju Mednarodnega znanstvenega in tehnološkega centra med Evropsko unijo in Evropsko skupnostjo za atomsko energijo (Euratom) kot eno pogodbenico ter Gruzijo, Japonsko, Kraljevino Norveško, Kirgiško republiko, Republiko Armenijo, Republiko Kazahstan, Republiko Korejo, Republiko Tadžikistan in Združenimi državami Amerike (v nadaljnjem besedilu: Sporazum).
(9)

Zakon o storitvah finančnih naložb in kapitalskih trgih ter podrejeni predpisi od CNS zahtevajo tudi, da sprejmejo notranja pravila in postopke, ki so potrebni za ustrezno ureditev njihovih klirinških sistemov in sistemov za poravnavo. Zahteve Zakona o storitvah finančnih naložb in kapitalskih trgih ter podrejenih predpisov, smernic in Uredbe o delovanju in upravljanju plačilnih in poravnalnih sistemov so tako vključene v notranja pravila in postopke klirinških družb. V skladu z Zakonom o storitvah finančnih naložb in kapitalskih trgih mora vse spremembe statuta ali notranjih pravil in postopkov CNS potrditi FSC.
(2)

V sklepih Evropskega sveta iz Göteborga z dne 15. in 16. junija 2001 so bila določena vodilna načela in pravila za sodelovanje tretjih držav v policijskih misijah. Svet je 10. decembra 2002 odobril dokument z naslovom „Posvetovanja in modalitete v zvezi s sodelovanjem držav nečlanic EU pri operacijah civilnega kriznega upravljanja EU“, v katerem so podrobno določena pravila za sodelovanje tretjih držav pri operacijah civilnega kriznega upravljanja, vključno z ustanovitvijo odbora prispevajočih držav.
(3)

Harmonizirana pravila v zvezi s plinom o postopkih upravljanja prezasedenosti, dodeljevanju zmogljivosti, izravnave ter interoperabilnosti in izmenjavi podatkov so že bila sprejeta in objavljena v preteklih treh letih. Harmonizirana pravila v zvezi z električno energijo o dodeljevanju zmogljivosti in upravljanju prezasedenosti so že bila sprejeta in objavljena julija 2015.
(110)

Poleg tega je podrobna preiskava pokazala, da sta bila samo dva od štirih javnih upnikov, zastopanih v organih upnikov (Sklad za nacionalno lastnino, Okoljski sklad, Slovaška garancijska in razvojna banka in mesto Nováky), neposredno ogrožena zaradi nadaljnjega kopičenja dolgov, ki jima jih je dolgovalo podjetje NCHZ med nadaljnjim poslovanjem. To sta bila Sklad za nacionalno lastnino, katerega dodatne terjatve so v drugem obdobju znašale samo [100–500] tisoč EUR, in mesto Nováky, katerega dodatne neporavnane terjatve so v drugem obdobju dosegle [300–800] tisoč EUR. Glavni javni upniki, pri katerih so se zneski, ki so jim bili dolgovani, med stečajnim postopkom povečali, zlasti zdravstvene in socialne zavarovalnice, niso bili zastopani v nobenem od organov upnikov, ki so odločali o nadaljevanju poslovanja podjetja NCHZ. Zato niso imeli možnosti neposredno vplivati na odločanje in tako niso mogli preprečiti nadaljnjega poslovanja podjetja NCHZ. Ti javni upniki so storili vse, kar je bilo v njihovi moči, da bi izterjali dolgove s prijavo terjatev pri stečajnem upravitelju in uporabo vseh izvršilnih mehanizmov, ki so bili na voljo v skladu z zakonom o stečaju.
(9)

Budimpeštanska konvencija državam pogodbenicam dopušča, da podajo izjave o področju uporabe Konvencije. Skladno s tem bi morali Republika Avstrija in Republika Poljska podati izjave, ki se jima zdijo ustrezne in potrebne ter so dopustne v okviru določb Konvencije.
(2)

V točki (b) člena 11 Sporazuma je določeno, da se Sporazum sklene za obdobje petih let in se lahko podaljša na podlagi soglasja med pogodbenicama. S Sklepom Sveta 2009/501/ES (4) je bil Sporazum podaljšan za nadaljnje obdobje petih let in bo prenehal veljati 17. maja 2015.
(3)

Razlog za ukrep je neskladnost navedenih strojev za razrez in cepljenje drv z bistvenimi zdravstvenimi in varnostnimi zahtevami iz točk 1.1.2 in 1.3.7 Priloge I k Direktivi 2006/42/ES glede načela vključevanja varnosti in tveganja v zvezi z gibljivimi deli. Natančneje, stroja nimata varoval ali drugih priprav, ki bi varovale pred tveganjem pri gibljivih delih, in je mogoče seči v območje nevarnosti med delovanjem naprave.
(3)

V uradnem ugovoru Cipra je navedeno, da standard EN 60335-2-15:2002, kakor je bil nazadnje spremenjen z A11:2012, ne vsebuje posebnih določb o aparatih za pripravo kave ali aparatih za splošno rabo, ki so namenjeni za pripravo določenih vrst kave ali gretje določenih tekočin (npr. mleka) oziroma se po izkušnjah za to uporabljajo. Ta električni aparat je sestavljen iz odprte posode z zaprtim grelnim elementom na dnu in ročajem. Ko je posoda postavljena na električni podstavek, se grelni element oskrbuje z energijo prek okroglega priključka z vtičem in vtičnico, podobnega tistemu iz običajnih kuhalnikov. Pred zavretjem zmleta kava v posodi začne kipeti in zaradi toplote, shranjene v aparatu, vroča kava prekipi, četudi je postopek kasneje prekinjen oziroma je naprava dvignjena s podstavka. Mleko se pri segrevanju obnaša podobno. Ko zaradi tega vrela tekočina pride v stik s kožo uporabnikov ali otrok poleg njih, obstaja tveganje za resne opekline in za standard kot tak ne velja domneva o skladnosti z Direktivo 2006/95/ES.
(5)

V roku 60 dni, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori. Dodatna pojasnila vložnika so zadovoljivo pomirila zaskrbljenost držav članic in Komisije.
(4)

Pogajanja o Sporazumu so se začela 19. novembra 2014 in so se uspešno končala s parafiranjem Sporazuma 15. decembra 2014 z izmenjavo pisem.
(2)

Zaradi njegovih nalog in zaradi potreb službe je treba Jeppeju TRANHOLM-MIKKELSENU izdati dovoljenje za dostop do podatkov do stopnje tajnosti TRÈS SECRET UE/EU TOP SECRET, s katerimi razpolagata Svet in Evropski svet –
(3)

Navedeni izdatki obsegajo predvsem stroške, ki so neposredno povezani z nadzorniškimi nalogami ECB, npr. nadzor nad pomembnimi subjekti, pregled nadzora nad manj pomembnimi subjekti ter opravljanje horizontalnih nalog in specializiranih storitev. Vključeni so tudi stroški, ki so posredno povezani z nadzorniškimi nalogami ECB, npr. storitve, ki jih opravljajo podporne službe ECB, vključno z upravljanjem prostorov in človeških virov ter storitvami informacijske tehnologije.
SL Uradni list Evropske unije L 127/19

SKLEP SVETA (EU) 2015/798

z dne 11. maja 2015

o pooblastilu Evropske komisije za pogajanja v imenu Evropske unije o spremembah Dunajske konvencije o varstvu ozonskega plašča in Montrealskega protokola o substancah, ki škodljivo delujejo na ozonski plašč

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 192(1) ter člena 218(3) in (4) Pogodbe,

ob upoštevanju priporočila Evropske komisije,

ker bi bilo treba Komisijo pooblastiti za pogajanja v imenu Unije o spremembah Dunajske konvencije o varstvu ozonskega plašča (1) in Montrealskega protokola o substancah, ki škodljivo delujejo na ozonski plašč (2) –

SPREJEL NASLEDNJI SKLEP:

Člen 1

Komisija je pooblaščena, da se glede zadev, ki so v pristojnosti Unije in v zvezi s katerimi je Unija že sprejela pravila, v imenu Unije pogaja o spremembah Dunajske konvencije o varstvu ozonskega plašča in Montrealskega protokola o substancah, ki škodljivo delujejo na ozonski plašč, na Konferenci pogodbenic Konvencije in na srečanju pogodbenic Protokola v letih 2015 in 2016.

Člen 2

1. Komisija se pogaja ob posvetovanju s posebnim odborom, ki ga imenuje Svet, in v skladu s pogajalskimi smernicami Sveta iz dodatka k temu sklepu.

2. Svet lahko kadar koli pregleda vsebino teh pogajalskih smernic. Zato Komisija po vsakem pogajalskem sestanku poroča Svetu o izidu pogajanj in po potrebi o morebitnih težavah med pogajanji.

Člen 3

Kolikor vsebina spremembe iz člena 1 spada v deljeno pristojnost Unije in držav članic, bi Komisija in države članice med pogajalskim procesom morale tesno sodelovati, da se zagotovi enotno zastopanje Unije in njenih držav članic na mednarodni ravni.

Člen 4

Ta sklep je naslovljen na Komisijo.

V Bruslju, 11. maja 2015 Za Svet Predsednik J. DŪKLAVS

(1) UL L 297, 31.10.1988, str. 10.

(2) UL L 297, 31.10.1988, str. 21.
(3)

Vloga v skladu s členom 5(5) in členom 17(5) Uredbe (ES) št. 1829/2003 vključuje podatke in informacije, ki so zahtevani v prilogah III in IV k Direktivi 2001/18/ES Evropskega parlamenta in Sveta (2), ter informacije in ugotovitve o oceni tveganja, opravljeni v skladu z načeli iz Priloge II k Direktivi 2001/18/ES. Vloga vključuje tudi načrt spremljanja učinkov na okolje v skladu s Prilogo VII k Direktivi 2001/18/ES.
5.

„informacijski sistem Unije“ pomeni sistem, ki uporablja podatke o postankih posameznih ladij v pristaniščih v okviru sistema upravljanja informacij SafeSeaNet, vzpostavljenega s členom 22a Direktive 2002/59/ES Evropskega parlamenta in Sveta (2) („SafeSeaNet“), in ki je namenjen zapisovanju in izmenjavi informacij o rezultatih posameznih preverjanj skladnosti iz Direktive 1999/32/ES, z njim pa upravlja Evropska agencija za pomorsko varnost. Mehanizem iz Direktive 1999/32/ES, ki je usmerjen in temelji na tveganjih, je razvit na podlagi navedenih rezultatov posameznih preverjanj skladnosti in povezanih ugotovitev.
SL Uradni list Evropske unije L 56/75

SKLEP POLITIČNEGA IN VARNOSTNEGA ODBORA (SZVP) 2015/317

z dne 24. februarja 2015

o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/2/2015)

POLITIČNI IN VARNOSTNI ODBOR JE –

ob upoštevanju Pogodbe o Evropski uniji in zlasti tretjega odstavka člena 38 Pogodbe,

ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 10 Skupnega ukrepa,

ob upoštevanju Sklepa Političnega in varnostnega odbora ATALANTA/3/2009 z dne 21. aprila 2009 o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (2009/369/SZVP) (2),

ob upoštevanju naslednjega:

(1) V skladu s členom 10(2) Skupnega ukrepa 2008/851/SZVP je Svet pooblastil Politični in varnostni odbor (PVO) za sprejemanje ustreznih odločitev o sprejetju predlaganih prispevkov tretjih držav.

(2) PVO je 29. aprila 2014 sprejel Sklep ATALANTA/2/2014 (3), ki je spremenil Sklep ATALANTA/3/2009.

(3) Glede na priporočilo poveljnika operacije EU o prispevku Kolumbije z dne 24. oktobra 2014 ter nasvet Vojaškega odbora Evropske unije z dne 22. januarja 2015 bi bilo treba prispevek Kolumbije sprejeti.

(4) Pogoj za sodelovanje Kolumbije je, da stopi v veljavo sporazum med Evropsko unijo in Republiko Kolumbijo o vzpostavitvi okvira za sodelovanje Republike Kolumbije pri operacijah Evropske unije za krizno upravljanje (4), podpisan 5. avgusta 2014.

(5) V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

SPREJEL NASLEDNJI SKLEP:

Člen 1

1. Prispevek Kolumbije za vojaško operacijo Evropske unije kot prispevek k odvračanju, preprečevanju in zatiranju piratstva in oboroženih ropov pred somalsko obalo (Atalanta) se sprejme in velja za znatnega.

2. Kolumbija je oproščena finančnih prispevkov v proračun Atalanta.

Člen 2

Ta sklep začne veljati na dan sprejetja.

V Bruslju, 24. februarja 2015 Za Politični in varnostni odbor Predsednik W. STEVENS

(1) UL L 301, 12.11.2008, str. 33.

(2) UL L 112, 6.5.2009, str. 9.

(3) Sklep Političnega in varnostnega odbora ATALANTA/2/2014 z dne 29. aprila 2014 o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in spremembi Sklepa ATALANTA/3/2009 (2014/244/SZVP) (UL L 132, 3.5.2014, str. 63).

(4) UL L 251, 23.8.2014, str. 8.
13.

Člen 78 se nadomesti z naslednjim: „Člen 78 Prehodna ureditev, ki se uporablja za pogodbe lokalnih pomočnikov in plačilnih posrednikov 1. Določbe iz členov 34 in 35, kot so bile spremenjene s sklepom predsedstva z dne 26. oktobra 2015, o številu pomočnikov in plačilu pomočnikov ter plačilnih posrednikov ne vplivajo na pogodbe, ki so še veljavne, če so bili zahtevki za kritje stroškov, ki izhajajo iz njih, pristojni službi predloženi pred 27. oktobrom 2015. 2. Pogodbe iz odstavka 1 se lahko podaljšajo ali spremenijo le v skladu z določbami iz poglavja 5 naslova I.“
(5)

Kot posledica ukrepa bodo morda morali davčni zavezanci, ki dobavljajo javnim organom, od davčne uprave pogosteje zahtevati vračilo DDV. Italija je navedla, da je sprejela potrebne zakonodajne in upravne ukrepe za pospešitev postopka vračila, da se zagotovi, da bo pravica zadevnih davčnih zavezancev do odbitka v celoti upoštevana. Zato je treba od Italije zahtevati, da Komisiji predloži poročilo v 18 mesecih po začetku veljavnosti ukrepa odstopanja v Italiji v zvezi s splošnim stanjem in zlasti povprečnim časom, potrebnim za vračilo DDV davčnim zavezancem. Leta 2014 je Italija uvedla obveznost za javne organe, da hranijo elektronske račune za dobavo blaga in storitev. To bi moralo omogočiti ustrezen nadzor zadevnega sektorja v prihodnosti, ko se bo razvila in izvajala ustrezna politika nadzora na podlagi podatkov, ki so na voljo v elektronski obliki. Ko se bo ta sistem izvajal v celoti, odstopanje od Direktive 2006/112/ES v prihodnosti ne bi smelo biti več potrebno. Zato je Italija ponudila zagotovilo, da ne bo zaprosila za podaljšanje dovoljenja tega ukrepa odstopanja.
(5)

Svet je preveril, da so pristojni organi iz člena 1(4) Skupnega stališča 2001/931/SZVP sprejeli odločitve, da so vse osebe, skupine in subjekti s seznama vpleteni v teroristična dejanja v smislu člena 1(2) in (3) navedenega skupnega stališča. Svet je tudi sklenil, da bi morali za osebe, skupine in subjekte, za katere se uporabljajo členi 2, 3 in 4 Skupnega stališča 2001/931/SZVP, še naprej veljati posebni omejevalni ukrepi iz navedenega skupnega stališča.
(6)

V skladu z drugim pododstavkom člena 7(1) Sklepa 2013/743/EU člane Znanstvenega sveta imenuje Komisija po neodvisnem in preglednem postopku za imenovanje, o katerem se dogovori z Znanstvenim svetom ter ki vključuje posvetovanje z znanstveno skupnostjo in poročilo Evropskemu parlamentu in Svetu. V ta namen je bil ustanovljen stalni odbor za imenovanje prihodnjih članov Znanstvenega sveta. Stalni odbor za imenovanje je Komisiji dal priporočila v zvezi z nadomestitvijo in ponovnim imenovanjem članov Znanstvenega sveta, ki so bila sprejeta –
(5)

Zaradi dveh seznamov proizvodov so se pojavile negotovosti pri uporabi Odločbe 2002/994/ES, saj nekatere snovi, kot so krmni dodatki in aditivi za živila, prehranska dopolnila in posamična krmila, niso bile vključene v nobenega od teh seznamov. Kitajski organi so zaprosili, da se v del I dodajo druge snovi, poleg tega pa je Komisija menila, da razlogi, ki so privedli do sprejetja Odločbe 2002/994/ES, ne veljajo za krmne dodatke in aditive za živila, prehranska dopolnila in posamična krmila, ker so močno predelani.
5.

člen 13 se nadomesti z naslednjim: „Člen 13 Finančna ureditev 1. Referenčni finančni znesek za kritje odhodkov, povezanih z EUBAM Libya v obdobju od 22. maja 2013 do 21. maja 2014, je 30 300 000 EUR. Referenčni finančni znesek za kritje odhodkov, povezanih z EUBAM Libya v obdobju od 22. maja 2014 do 21. novembra 2015, je 26 200 000 EUR. 2. Vsi odhodki se upravljajo v skladu s pravili in postopki, ki se uporabljajo za splošni proračun Unije. Sodelovanje fizičnih in pravnih oseb v postopkih oddaje javnih naročil EUBAM Libya ni omejeno. Poleg tega za blago, ki ga nabavlja EUBAM Libya, ne veljajo pravila o poreklu. Pod pogojem, da to odobri Komisija, lahko misija z državami članicami, državo gostiteljico, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUBAM Libya. 3. EUBAM Libya je odgovorna za izvajanje proračuna misije. V ta namen EUBAM Libya podpiše sporazum s Komisijo. 4. EUBAM Libya je brez poseganja v določbe o njenem statusu in osebju odgovorna za vse terjatve in obveznosti, ki izhajajo iz izvajanja mandata, in sicer od 22. maja 2015, z izjemo terjatev, ki se nanašajo na hude kršitve s strani vodje misije, za katere je odgovoren vodja misije. 5. Izvajanje finančne ureditve ne posega v strukturo poveljevanja, določeno v členih 4, 5 in 6, ter operativne potrebe EUBAM Libya, vključno z združljivostjo opreme in interoperabilnostjo njenih enot. 6. Odhodki so upravičeni od datuma podpisa sporazuma iz odstavka 3.“ ;
1.

člen 2 se nadomesti z naslednjim: „Člen 2 Mandat Misija EUSEC RD Congo bo za utrditev svojih dosežkov in pripravo prehoda na FARDC po zaključku delovanja skupne varnostne in obrambne politike: — nadaljevala izvajanje in spremljanje reforme FARDC in še naprej zagotavljala strateške nasvete, med drugim generalnemu inšpektoratu; ob tem bo upoštevala vprašanja človekovih pravic in vključevanje enakosti spolov, hkrati pa zagotovila tesno usklajevanje z zadevnimi akterji za postopke prehoda in predajo nalog, — sodelovala z vojaškimi oblastmi za zagotovitev trajnostnega vojaškega izobraževalnega sistema, s poudarkom na šolah za častnike ter podčastnike, obenem pa pripravljala postopek prehoda in predajo nalog. Za dosego svojih ciljev EUSEC RD Congo deluje v skladu s parametri iz koncepta kriznega upravljanja in iz načrta misije.“ ;
(4)

Svet je 26. januarja 2015 sprejel Sklep (EU) 2015/116 (2) o imenovanju članov in nadomestnih članov, ki so jih predlagale vlade Belgije, Bolgarije, Češke, Danske, Estonije, Irske, Grčije, Španije, Francije, Hrvaške, Italije, Cipra, Latvije, Litve, Luksemburga, Madžarske, Malte, Nizozemske, Avstrije, Portugalske, Romunije, Slovenije, Slovaške, Finske in Švedske, 23 članov in 23 nadomestnih članov, ki jih je predlagala nemška vlada, ter 18 članov in 16 nadomestnih članov, ki jih je predlagala poljska vlada, za obdobje od 26. januarja 2015 do 25. januarja 2020. Članov in nadomestnih članov, katerih predlogi niso bili sporočeni Svetu do 22. januarja 2015, ni bilo mogoče vključiti v Sklep (EU) 2015/116.